**Szentendre Város Önkormányzat Képviselő-testületének**

**12/2019. (II.22.) önkormányzati rendelete**

**az önkormányzat vagyonáról és az önkormányzati vagyon feletti tulajdonosi jogok**

**gyakorlásáról szóló 9/2018. (III.26.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, valamint a nemzeti vagyonról szóló 2011. évi CXCVI. törvény 18. § (1) bekezdésében, és Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 25. § (1) bekezdésében foglalt kötelezettség teljesítésére az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 9/2018. (III.26.) önkormányzati rendeletét az alábbiak szerint módosítja:

**1. §** Az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 9/2018. (III.26.) önkormányzati rendelet 9. § (1) bekezdése helyébe a következő rendelkezés lép:

„(1) Az önkormányzat részére ingyenesen felajánlott bármely vagyontárgy elfogadásáról **– nemzeti vagyon kivételével -** az e rendelet 14. §-ában meghatározott szervek jogosultak dönteni, az ott meghatározott értékhatárok alapján.”

**2.§** A R. 13.§ (3) bekezdés helyébe a következő rendelkezés lép:

„(3) Az önkormányzati intézmények, **valamint az önkormányzat által alapított többségi részesedésű gazdasági társaságok** vezetői a tulajdonjog változásával nem járó hasznosítást **– a nemzeti vagyonról szóló törvény mindenkor hatályos rendelkezései,** valamint az alapító okiratban foglaltak szem előtt tartásával – a vagyontárgy bérbeadásával végezhetik.”

**3. §** (1) Jelen rendelet a kihirdetést követő napon lép hatályba, és az azt követő napon hatályát veszti.

(2) A rendelet kihirdetéséről a jegyző gondoskodik.

Szentendre, 2019. február 21.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2019. február 22-én került kihirdetésre.

**dr. Gerendás Gábor**

jegyző